Hó hegyek a pályán - holnap Extrapéntek! | Magyarország legnagyobb és legmodernebb sípályája
jan 8, 3 év telt el Hó hegyek a pályán – holnap Extrapéntek!
Nagyszerű nap a mai, kitűnő hóviszonyok mellett lehet síelni. Ma napközben is dolgozik néhány ágyúnk, éjszaka pedig ismét teljes gázra kapcsolunk. Szó szerint hegyekben áll a hó a pályákon, óriási élmény átsíelni rajtuk, a hóágyúknak köszönhetően pedig minden körben frissül a felület.
Holnaptól viszont már nem hóágyúzunk nap közben. Hajnalban megratrakoljuk a pályát, reggel sima felület várja majd a síelőket.
Kedvezményes hétköznapi áraink vannak érvényben, ráadásul holnap Extrapéntek. Ez azt jelenti, hogy 09:30-tól 22:00-ig tartunk nyitva, este hat és tíz óra között pedig 40% extra kedvezménnyel lehet csúszni 3 km kivilágított pályán.
Síelhető a teljes 1-es pálya, az 1/b, a 6-os pálya, a 7-es és az oktatópályák. Szárnyal a négyüléses OMV MaxxMotion Felvonó, üzemel az 1-es és a 2-es csákányos és a T1-es oktatólift. Várakozás nélkül lehet róni a köröket a csodás minőségű pályákon.
Várja vendégeit a síiskolánk, a kölcsönző, az étterem a Kemencés Büfé és a Das Weltauto Körvár.
Ide kattintva megtekinthető facebook galériánk a mai napról!
Megosztás: "Hó hegyek a pályán – holnap Extrapéntek!" a következővel: